Document ID: 32007D0005

ROZHODNUTIE RADY
z 1. januára 2007,
ktorým sa určuje poradie pri vykonávaní predsedníctva Rady
(2007/5/ES, Euratom)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na druhý pododsek jej článku 203,
so zreteľom na Zmluvu o založení Európskeho spoločenstva pre atómovú energiu, a najmä na druhý pododsek jej článku 116,
so zreteľom na Zmluvu o Európskej únii, a najmä na jej článok 28 ods. 1 a článok 41 ods. 1,
keďže:
(1)
Rozhodnutím 2005/902/ES, Euratom (1) Rada stanovila poradie vykonávania predsedníctva Rady pre členské štáty Európskej únie k 1. januáru 2006.
(2)
Európska únia sa 1. januára 2007 rozširuje o dva nové členské štáty.
(3)
Je preto potrebné ustanoviť poradie vykonávania predsedníctva Rady, do ktorého sa zahrnú nové členské štáty, a prijať nové rozhodnutie, ktorým sa nahradí rozhodnutie 2005/902/ES, Euratom,
ROZHODLA TAKTO:
Článok 1
1. Poradie, v ktorom sa členské štáty vyzývajú vykonávať predsedníctvo Rady od 1. januára 2007, určuje príloha.
2. Rada môže na návrh dotknutých členských štátov jednomyseľne rozhodnúť o tom, aby členský štát vykonával predsedníctvo počas iného obdobia, ako je obdobie, ktoré vyplýva z poradia uvedeného v prílohe.
Článok 2
Toto rozhodnutie nadobúda účinnosť 1. januára 2007.
Rozhodnutie Rady 2005/902/ES, Euratom sa zrušuje.
Článok 3
Toto rozhodnutie sa uverejní v Úradnom vestníku Európskej únie.
V Bruseli 1. januára 2007

Labels: 10
18
15